Държавен вестник, бр. 73, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  73
53 
Глава 2.1 
Клас 1 - Експлозиви 
2.1.0  
Уводни бележки (тези бележки не са задължителни) 
Забележка 1: Клас 1 е ограничен клас, т.е. само тези експлозивни вещества и предмети, които са изброени в списъка на 
опасните товари в глава 3.2, могат да бъдат приети за превоз.  Компетентните органи обаче си запазват 
правото по взаимно съгласие да одобряват превоза на експлозивни вещества и предмети за специални 
цели при специални условия.  Поради това в списъка на опасните товари са включени позиции за 
„Вещества, експлозивни, неупоменати другаде“ и „Предмети, експлозивни, неупоменати другаде“. Целта е 
тези позиции да се използват само когато не е възможен друг метод на работа. 
Забележка 2: Родови позиции като „Експлозив, взривен, тип А“ се използват, за да се даде възможност за превоз на 
нови вещества. 
При изготвянето на тези разпоредби са взети предвид военните боеприпаси и експлозиви, доколкото е 
вероятно те да бъдат транспортирани от търговски превозвачи. 
Забележка 3:  Редица вещества и предмети от клас 1 са описани в допълнение В. Тези описания са предоставени, 
защото определен термин може да не е добре известен или може да е в противоречие с употребата му за 
регулаторни цели. 
Забележка 4:  Клас 1 е уникален с това, че видът на опаковката често има решаващ ефект върху опасността и 
следователно върху отнасянето към конкретно подразделение. Правилното подразделение се определя 
чрез използване на процедурите, предвидени в настоящата глава. 
2.1.1  
Определения и общи разпоредби 
2.1.1.1  
Клас 1 включва: 
.1  експлозивни вещества (вещество, което само по себе си не е експлозивно вещество, но което може да 
образува експлозивна атмосфера от газове, пари или прах, не се включва в клас 1), с изключение на 
тези, които са твърде опасни за транспортиране, или тези, при които преобладаващата опасност е 
подходяща за друг клас; 
.2  експлозивни предмети, с изключение на устройства, съдържащи експлозивни вещества в такова 
количество или от  такъв характер, че тяхното неволно или случайно възпламеняване или активиране 
по време на транспортиране не причинява никакъв ефект извън устройството - взрив, пожар, дим, 
топлина или силен шум (вижте 2.1.3.4); и 
△ .3 
вещества и предмети, които не са посочени в .1 и .2 и които са произведени с цел постигане на 
практически експлозивен или пиротехнически ефект. 
2.1.1.2 
Забранява се превозът на експлозивни вещества, които са прекалено чувствителни или реагират по такъв 
начин, че могат да бъдат подложени на спонтанна реакция. 
2.1.1.3  
Определения 
За целите на настоящия Кодекс се прилагат следните определения: 
.1  Експлозивно вещество означава твърдо или течно вещество (или смес от вещества), което само по 
себе си е способно чрез химическа реакция да образува газ при такава температура и налягане и при 
такава скорост, че да причини щети на околната среда. Пиротехническите вещества се включват дори 
когато не отделят газове. 
.2  Пиротехническо вещество означава вещество или смес от вещества, предназначени да постигнат 
ефект чрез топлина, светлина, звук, газ, дим или комбинация от тях в резултат на неексплозивни, 
самоподдържащи се екзотермични химични реакции. 
.3  „Експлозивен предмет“ означава предмет, съдържащо едно или повече експлозивни вещества. 
.4 
Масова експлозия означава експлозия, която на практика засяга почти целия товар мигновено. 
.5 
Флегматизирано означава, че дадено вещество (или „флегматизатор“) е добавено към експлозивно 
вещество, за да се повиши неговата безопасност при работа и транспортиране. Флегматизаторът 
прави експлозива нечувствителен или по-малко чувствителен към топлина, удар или триене. 
Типичните флегматизиращи агенти включват, но не се ограничават до: восък, хартия, вода, полимери 
(като хлорфлуорполимери), алкохол и масла (като вазелин и парафин). 
54 
 
 
 
2.1.1.4  
Подразделения за опасности 
 
Шестте подразделения за опасности от клас 1 са: 
 
Подразделение 1.1   Вещества и предмети, които съдържат опасност от масова експлозия 
 
Подразделение 1.2   Вещества и предмети, които съдържат опасност от разпръскване, но не и опасност 
                                от масова експлозия 
 
Подразделение 1.3  Вещества и предмети, които съдържат опасност от запалване и дори и най-
малката опасност от взрив или опасност от разпръскване или и от двете, но не и 
опасност от масова експлозия 
 
Това подразделение включва вещества и предмети: 
.1  които предизвикват значителна излъчваща се топлина, или 
.2 които горят едно след друго, предизвиквайки малък ефект на взрив или изхвърляне 
или и двете. 
 
Подразделение 1.4   Вещества и предмети, които не представляват значителна опасност 
Това подразделение включва вещества и предмети, които съдържат само малка 
опасност при запалване или активиране по време на превоз. Ефектите са ограничени 
до голяма степен в опаковката и не се очаква изхвърлянето на фрагменти със 
значими размери или обхват. Външният пламък не трябва да причинява практически 
мигновена експлозия на цялото съдържание на опаковката. 
 
Забележка:  Веществата и предметите в това подразделение са в група за 
съвместимост S, ако са опаковани или проектирани така, че всички опасни ефекти, 
произтичащи от инцидентното задействане, да са ограничени в рамките на 
опаковката, освен ако опаковката не се поврежда от пожара, в който случай всички 
ефекти от взрива или изхвърлянето да са ограничени до степен, която не 
възпрепятства значително противопожарните или други действия за аварийно 
реагиране в непосредствена близост до опаковката. 
 
Подразделение 1.5   Много нечувствителни вещества, които съдържат опасност от масова експлозия 
Това подразделение включва вещества, които съдържат опасност от масова 
експлозия, но са толкова нечуствителни, че има много малка вероятност от 
активиране или преминаване от горене към взрив при нормални условия на превоз. 
 
Забележка: Вероятността от преминаване от горене към взрив е по-голяма, когато 
големи количества се транспортират на кораб. Вследствие на това разпоредбите за 
подреждане на експлозивните вещества в подразделение 1.1 и тези в подразделение 
1.5 са идентични. 
 
Подразделение 1.6   Изключително нечувствителни предмети, които не съдържат опасност от масова 
експлозия. 
Това подразделение включва предмети, които основно съдържат изключително 
нечуствителни вещества и които показват незначителна вероятност от случайно 
възпламеняване или разпространяване. 
△ Забележка: Опасността от предметите от подразделение 1.6 е ограничена до 
експлозията на един предмет. 
 
2.1.1.5 
 Всяко вещество или предмет, които имат или се подозира, че имат експлозивни свойства, първо се 
разглежда за класифициране в клас 1 в съответствие с процедурите в 2.1.3. Товарите не се 
класифицират в клас 1, когато: 
.1  освен ако не е специално разрешено, превозът на експлозивно вещество е забранен, тъй като 
чувствителността на веществото е прекомерна; 
.2  веществото или предметът попада в обхвата на тези експлозивни вещества и предмети, които 
са изрично изключени от клас 1 по смисъла на определението за този клас; или 
.3  веществото или предметът няма експлозивни свойства. 
 
 
2.1.2  
Групи по съвместимост и класификационни кодове 
 
2.1.2.1 
Товарите от клас 1 се считат за „съвместими“, ако могат да бъдат безопасно подредени или 
транспортирани заедно, без да се увеличава значително вероятността от инциденти или, за 
определено количество, степента на последиците от такива инциденти. По този критерий товарите, 
изброени в този клас, са разделени на няколко групи по съвместимост, всяка от които е обозначена 
с буква от A до L (с изключение на I), N и S. Те са описани в 2.1.2.2 и 2.1.2.3.